**Қазақстан Республикасының 2023-2029 жылдарға арналған мәдениет саясатының тұжырымдамасын бекіту туралы**

Қазақстан Республикасының Үкіметі **ҚАУЛЫ ЕТЕДІ:**

1. Қоса беріліп отырған Қазақстан Республикасының 2023-2029 жылдарға арналған мәдениет саясатының тұжырымдамасы (бұдан әрі – Тұжырымдама) бекітілсін.

2. Тұжырымдаманы іске асыруға жауапты мемлекеттік органдар мен мүдделі ұйымдарға (келісім бойынша):

1) Тұжырымдаманы іске асыру бойынша қажетті шаралар қабылдансын;

2) Тұжырымдаманы іске асыру жөніндегі іс – қимыл жоспарының (бұдан әрі – Іс-қимыл жоспары) уақтылы орындалуы қамтамасыз етілсін;

3) есепті жылдан кейінгі 15 сәуірден кешіктірмей Қазақстан Республикасы Мәдениет және спорт министрлігіне Іс-қимыл жоспарының іске асырылу барысы туралы ақпарат берілсін.

3. Қазақстан Республикасы Мәдениет және спорт министрлігі есепті жылдан кейінгі 1 мамырдан кешіктірмей Қазақстан Республикасы Ұлттық экономика министрлігіне және Қазақстан Республикасы Стратегиялық жоспарлау және реформалар агенттігіне Тұжырымдаманы іске асыру туралы есепті ұсынсын.

4. Қазақстан Республикасының Ұлттық экономика министрлігі есепті кезеңнен кейінгі жылдың 1 маусымына дейін Тұжырымдаманы іске асыру туралы жиынтық есеп пен жиынтық қорытындының жобасын Қазақстан Республикасының Үкіметіне ұсынсын.

5. Қазақстан Республикасы Стратегиялық жоспарлау және реформалар агенттігі есепті кезеңнен кейінгі жылдың 20 маусымына дейін Қазақстан Республикасы Президентінің Әкімшілігіне Тұжырымдаманы іске асыру барысы туралы өз қорытындысын ұсынсын.

6. «Қазақстан Республикасының мәдени саясатының тұжырымдамасын іске асыру жөніндегі 2020-2030 жылдарға арналған іс-шаралар жоспарын бекіту туралы» Қазақстан Республикасы Үкіметінің 2021 жылғы 2 ақпандағы № 32 қаулысы күші жойылды деп танылсын.

7. Осы қаулы қол қойылған күнінен бастап қолданысқа енгізіледі.

**Қазақстан Республикасының**

**Премьер-Министрі А. Смайылов**